***Obrazloženje Prijedloga Proračuna Općine Hum na Sutli za 2020.godinu***

 ***i projekcija za***

***2021. i 2022. godinu***

# UVOD

Temeljem članka 39. Zakona o proračunu („Narodne novine“, broj 87/08., 136/12 i 15/15) predstavničko tijelo jedinice lokalne i područne (regionalne) samouprave obvezno je, na prijedlog izvršnog tijela, do kraja prosinca tekuće godine donijeti proračun za iduću proračunsku godinu i projekcije za sljedeće dvije godine.

Metodologija za izradu proračuna jedinice lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu.

Vlada RH je donijela Smjernice ekonomske i fiskalne politike, na temelju kojih je Ministarstvo financija izradilo Upute za izradu proračuna u jedinicama lokalne i područne (regionalne) samouprave.

Proračun Općine Hum na Sutli za 2020. godinu temelji se na ranije usvojenoj projekciji, a na određena odstupanja u odnosu na projekciju utjecale su izmjene zakonskih okvira, općinskih odluka te dinamika realizacije planiranih aktivnosti i projekata.

Općinsko vijeće donosi proračun za jednu proračunsku godinu, ali i projekcije za sljedeće dvije godine i to na višoj razini ekonomske klasifikacije, odnosno razini podskupine - trećoj razini, odnosno na drugoj razini za projekcije. Usvajanje proračuna na višoj razini jedan je od ključnih mehanizama koji omogućuje određenu fleksibilnost u njegovom izvršavanju.

Proračun se sastoji od Općeg i Posebnog dijela te Plana razvojnih programa. Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava (definiranih u skladu s organizacijskom klasifikacijom) Proračuna. Stoga su sve aktivnosti i projekti raspoređeni u odnosu na program odnosno funkciju.

Nadalje člankom 52. Zakona o proračunu utvrđuje se obveza uplate vlastitih prihoda proračunskih korisnika u proračun jedinice lokalne i područne (regionalne) samouprave.

Odlukom o izvršavanju proračuna jedinice lokalne i područne (regionalne) samouprave dana je mogućnost izuzeća od obveze uplate namjenskih prihoda i primitaka te vlastitih prihoda korisnika u proračun ako jedinica nije stvorila informatičke preduvjete za praćenje prihoda i primitaka svojih korisnika te izvršavanje rashoda iz tih izvora.

Do sada je izuzeće od uplate vlastitih i namjenskih prihoda i primitaka proračunskih korisnika u proračun bilo povezano sa izuzećem od planiranja navedenih prihoda u proračunu jedinice lokalne i područne (regionalne) samouprave. Međutim, Državni ured za reviziju je u svojim preporukama ukazao kako mogućnost izuzeća od uplate navedenih prihoda i primitaka proračunskih korisnika u nadležni proračun ne isključuje obvezu njihova planiranja u proračunu jedinice lokalne i područne (regionalne) samouprave. Ta obveza proizlazi iz članka 16.,17. i 29. Zakona o proračunu.

Proračun jedinice lokalne i područne (regionalne) samouprave sastoji se, sukladno članku 16. Zakona o proračunu, od općeg i posebnog dijela te plana razvojnih programa. Posebni dio proračuna sastoji se od plana rashoda i izdataka proračunskih korisnika iskazan po vrstama, raspoređenih u programe koji se sastoji od aktivnosti i projekata. Prema članku 17. Zakona o proračunu, financijski plan proračunskih korisnika čine prihodi i primici te rashodi i izdaci raspoređeni u programe koji se sastoji od aktivnosti i projekata. Financijski plan proračunskog korisnika mora obuhvatiti sve izvore financiranja, što proizlazi iz članka 29. Zakona o proračunu.

 Iz navedenog proizlazi obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave, sukladno ekonomskoj, programskoj, funkcijskoj, lokacijskoj klasifikaciji te izvorima financiranja.

To znači da ako jedinice lokalne i područne (regionalne) samouprave odlukama o izvršavanju proračuna propišu izuzeće od obveze uplate vlastitih i namjenskih prihoda i primitaka korisnika u proračun, moraju osigurati izvještajno praćenje ostvarivanja namjenskih prihoda i primitaka, kao i njihovo trošenja. Ovi podaci moraju biti uključeni u polugodišnji i godišnji izvještaj o izvršenju proračuna jedinice lokalne i područne (regionalne) samouprave. Dakle svi vlastiti i namjenski prihodi i primici proračunskih korisnika dio su proračuna jedinice lokalne i područne (regionalne) samouprave, ali nisu dio novčanog tijeka sustava riznice. Proračunski korisnici i nadalje ostvaruju te prihode te sa svojih računa podmiruju obveze/rashode međutim na temelju mjesečnih izvještaja proračunskih korisnika provode se evidencije u sustavu riznice. Sukladno nalazu Državnog ureda za reviziju ovako postupanje mora biti prijelazno rješenje do trenutka kada će se poslovanje svih proračunskih korisnika proračuna obavljati putem jedinstvenog računa općinskog proračuna.

U Planu razvojnih programa iskazani su planirani rashodi Proračuna vezani uz provođenje investicija i davanje kapitalnih pomoći i donacija koji su razrađeni po pojedinim programima, po godinama u kojima će rashodi za programe teretiti proračune sljedećih godina te po izvorima financiranja za cjelovitu izvedbu programa.

# PRIHODI I PRIMICI

**Najznačajniji planirani prihodi u proračunu Općine Hum na Sutli:**

 Planirani Prihodi od poreza za 2020. godinu su:

- prihodi od poreza na dohodak koji su planirani u iznosu od 11.388.620,00 kn,

- prihodi od poreza na imovinu koji su planirani u iznosu od 260.000,00 kn,

- prihodi od poreza na robu i usluge koji su planirani u iznosu od 151.500,00 kn.

Prihodi od poreza za 2021. i 2022. godinu projiciraju se na gotovo istoj razini kao i za 2020. godinu, kao što je i prikazano u tabelarnom prikazu Općeg dijela proračuna

Pomoći od subjekata unutar općeg proračuna planirani su za 2020. u iznosu od 6.417.630,00 kn i to:

- tekuće pomoći iz državnog proračuna - planiran je iznos od 700.000,00 kn,

- tekuće pomoći iz županijskog proračuna planirani su iznosu od 50.000,00 kn (prvenstveno se odnose se na prihode iz županijskog proračuna koje općina Hum na Sutli isplaćuje korisnicima stalne novčane pomoći za drva za ogrjev).

- kapitalne pomoći iz državnog proračuna planirane su u iznosu od 1.100.000,00 kuna, a odnose se planirane prihode za ostvarivanje projekta odnosna povrat troškova po projektima i sufinanciranje kapitalnih investicija.

- kapitalne pomoći iz županijskih proračuna planirane su u iznosu od 50.000,00 kuna.

- tekuće pomoći iz državnog proračuna temeljem prijenosa EU sredstava za 2020. godinu planirane su u iznosu od 381.730,00 kuna za projekt Promocija zdravlja i prevencija bolesti (Europski poljoprivredni fonda za ruralni razvoj).

- kapitalne pomoći iz državnog proračuna temeljem prijenosa EU sredstava za 2020. godinu planirane su u iznosu od 3.753.400,00 kuna za izgradnju ceste Lupinjak- Taborsko (Europski poljoprivredni fonda za ruralni razvoj), dok se za 2020. godinu.

- kapitalne pomoći od izvanproračunskih korisnika temeljem prijenosa EU sredstava za 2020. godinu planirane su u iznosu od 270.000,00 kuna za uređenje igrališta Klauže, te iznos od 112.500,00 kuna za projekt Promicanje internetske povezanosti u lokalnim zajednicama.

 U projekcijama za 2021. i 2022. godinu planirana su EU sredstva za projekte

- rekonstrukcija kinodvorane i platoa ispred kinodvorane,

- biciklistička staza uz Sutlansko jezero.

Prihodi od imovine za 2020. godinu planirani su u iznosu od 162.050,00 kuna a čine ih prihodi od kamata ne depozit u iznosu od 500,00 kn, prihodi od zakupa i iznajmljivanja u iznosu od 100.000,00 kuna, naknade za koncesije su planirane u iznosu od 6.500,000 kuna, spomenička renta planiran je iznos od 50,00 kuna, naknada za ceste u iznosu od 35.000,00 kuna te prihod od naknade za nezakonito izgrađene građevine planiran je iznos od 20.000,00 kuna.

Prihodi od upravnih i administrativni pristojbi iznose planirani su u iznosu od 2.777.000,00 kuna, a odnose se na planirane prihod od upravnih pristojbi u iznosu od 1.500,00 kuna, prihodi od vodnog doprinosa u iznosu od 25.000,00 kuna, doprinosa od šuma u iznosu od 500,00 kuna, komunalnog doprinosa u iznosu od 50.000,00 kuna, te komunalne naknade u iznosu od 2.700,000,00 kuna.

Ostali prihodi planirani su iznosu od 212.000,00 kuna (prvenstveno se odnose na planiran iznos od 150.000,00 od građana za asfaltiranje nerazvrstanih cesta).

Prihodi od prodaje nefinancijske imovine planirani su iznosu od 100.000,00 kuna, odnose se na planirane prihode od prodaje stanove na kojima postaji stanarsko pravo.

U Početnom planu Proračuna predviđa se da će prenijeti Višak prihoda iz prethodnih godina u iznosu od 695.500,00 kuna.

U ukupne prihode Plana proračuna općine uključeni su vlastiti prihodi i pomoći proračunskih korisnika što je zakonska obveza i to kako slijedi:

**Dječji** **vrtić** **Balončica** u ukupnom iznosu od 1.171.840,00 kuna:

* Pomoći proračunskim korisnicima iz proračuna koji im nije nadležan u iznosu od 46.440,00 kn,
* Prihodi od opskrbinina Dječji vrtić Balončica planirani su iznosu od 1.119.000,00 kuna,
* Ostali prihodi u iznosu od 6.400,00 kuna.

**Narodna knjižnica Hum na Sutli** u ukupnom iznosu od 73.010,00 kn:

* Pomoći proračunskim korisnicima iz proračuna koji im nije nadležan u iznosu od 71.000,00 kuna
* Ostali prihodi u iznosu od 2.010,00 kuna.

**2. RASHODI I IZDACI**

 U skladu sa odredbama Zakona o proračunu (Narodne novine 87/08 , 136/12 i 15/15) koje se odnose na izradu i donošenje Proračuna, smjernica i uputa Ministarstva financija te procjene pojedinih prihoda i rashoda koje se temelje na izvršenju Proračuna općine Hum na Sutli u 2019. godini, izrađen je Proračun za 2020. godinu i projekcije za 2021. i 2022. godinu. Prioriteti financiranja javnih rashoda, prema kojim je izrađen Proračun, odražavaju nastojanje da se i u vrijeme otežanih uvjeta financiranja osigura postizanje trajnog cilja, u skladu sa proračunskim mogućnostima, a to je poboljšanje kvalitete života stanovnika te kvalitetan i ravnomjeran razvoj Općine Hum na Sutli.

*POSEBNI DIO PRORAČUNA RAZVRSTAN JE PO PROGRAMIMA I AKTIVNOSTIMA*

***RAZDJEL 001******OPĆE JAVNE USLUGE***

***GLAVA:***

01 REDOVAN RAD JEDINSTVENOG UPRAVNOG ODJELA I UREDA NAČELNIKA

02 OPĆINSKO VIJEĆE I RADNA TIJELA

03 KOMUNALNE DJELATNOSTI

04 KOMUNALNA INFRASTRUKTURA I GRAĐEVINSKI OBJEKTI

05 OSNOVNO ŠKOLSTVO I PREDŠKOLSKI ODGOJ

06 KULTURNE DJELATNOSTI

07 ŠPORTSKE DJELATNOSTI

08 DRUŠTVA I DRUŠTVENE ORGANIZACIJE

09 POTICANJE RAZVOJA OBRTA I POLJOPRIVREDE

10 SOCIJALNA SKRB

11 VATROGASTVO I CIVILNA ZAŠTITA

12 PROJEKTI OPĆEG KARKTERA

***RAZDJEL 002******PREDŠKOLSKI ODGOJ***

***GLAVA:***

01 SUFINANCIRANJE DJEČJEG VRTIĆ BALONĆICA

***RAZDJEL 003******KULTURNE USTANOVE HUM NA SUTLI***

***GLAVA:***

01 NARODNA KNJIŽNICA HUM NA SUTLI

***PROGRAM 1001 PRIPREME I DONOŠENJE AKATA IZ DJELOKRUGA TIJELA***

Raspodijeljen je na slijedeće aktivnosti:

1001A100001 OSNOVNE PLAĆE I NAKNADE - 1.298.500,00 kn

1001A100002 TEKUĆI RASHODI - 665.600,00

1001A100003 KAPITALNI IZDACI - 46.000,00 kn

1001A100004 INTELEKTUALNE USLUGE - 130.000,00 kn

Ukupno planirana sredstva za 2020. godinu iznose 2.138.100,00 kn, a odnose se na plaće zaposlenika u Jedinstvenom upravnom odjelu, plaću općinskog načelnika i druge tekuće rashode vezane za njihov rad, računalne usluge, premije osiguranja, troškovi telefona i poštarina, usluge promidžbe i informiranja, rashode za energiju svih objekata, bankarske usluge, pristojbe i naknade, i sl.

Financiraju se i sve odvjetničke usluge, projekti koji nisu drugdje svrstani, geodetsko - katastarske usluge, nabavka nove opreme i ulaganje u računalne programe,…

 Projekcije za 2021. i 2022. godinu slijede plan za 2020. godinu.

***PROGRAM 1002 TIJELA I KOMISIJE***

Raspodijeljen je na slijedeće aktivnosti:

1002A100001 RAD OPĆINSKOG VIJEĆA I RADNIH TIJELA -170.000,00 kn

1002A100002 DONACIJE POLITIČKE STRANKE - 29.400,00 kn

1002A100003 OBILJEŽAVANJE DANA OPĆINE - 75.000,00,00 kn

1002A100004 SAVJET MLADIH - 15.000,00 kn

1002A100005 MONOGRAFIJA OPĆINE HUM NA SUTLI - 80.000,00 kn

1002A100006 POREZNA UPRAVA PRIHOD OD POREZA NA DOHODAK - 105.000,00 kn

1002A100007 PARTICIPATIVNI PRORAČUN ZA MLADE - 22.000,00 kn

1002A100008 PRORAČUNSKE REZERVE - 25.000,00 kn

Ukupno planirana sredstva za 2020. godinu iznose 521.400,00 kn, a odnose se za naknade za rad predstavničkih tijela, povjerenstva i sl., sredstva za financiranje izdataka za rad političkih stranaka u skladu o odredbama Zakona o političkim strankama i Odluci o raspoređivanju sredstava za rad političkih stranaka zastupljenih u Općinskom vijeću Općine Hum na Sutli, osigurava sredstva za objavu akata u Službenom glasniku, te za sredstva planirana za obilježavanje Dana općine (rashodi protokola i donacije Udrugama). Također se planira izrada i tiskanje monografije općine.

Obaveza općine je uplata 1% prihoda od poreza na dohodak Poreznoj upravi.

Projekcije za 2021. i 2022. godinu slijede plan za 2020. godinu., odstupanje za 2021. godinu na Aktivnosti - rad općinskog vijeća i radnih tijela – odnosi se na planirane rashode za lokalne izbore.

***PROGRAM 1003 KOMUNALNO GOSPODARSTVO***

Raspodijeljen je na slijedeće aktivnosti:

1003A100001 ODRŽAVANJE CESTA - 1.984.000,00 kn

1003A100002 ODRŽAVANJE ČISTOĆE - 573.000,00 kn

1003A100003 ODRŽAVANJE I REDOVAN RAD JAVNE RASVJETE - 400.000,00 kn

1003A100004 SUFINANCIRANJE ODRŽAVANJA ŽUPANIJSKIH CESTA - 300.000,00 kn

1003A100005 TEKUĆE POMOĆI UNUTAR OPĆEG PRORAČUNA - 100.000,00 kn

1003A100006 CIKLONIZACIJA, DERATIZACIJA, VETERINARSKI HIGIJENIČAR - 115.000,00 kn

Ukupno planirana sredstva za 2020. godinu iznose 3.472.000,00 kuna, a odnose se na godišnje programe kojima je obuhvaćeno tekuće investicijsko održavanje nerazvrstanih cesta, košnja trave i korova uz prometnice, troškovi zimske službe, sanacija klizišta, obuhvaćeni su troškovi utroška električne energije javne rasvjete, investicijsko i redovno održavanja javne rasvjete, troškovi redovnog održavanja zelenih i javnih površina, održavanje groblja na području Općine, provođenje deratizacije i dezinsekcije, osigurana su sredstva za neškodljivog uklanjanja lešina, te tekuća pomoć komunalnom poduzeću Humkom d.o.o.

U 2020. godini predviđeni su također i rashodi za nabavku Spremnika za odvojeno prikupljanje otpada.

Projekcije za 2021. i 2022. godinu slijede plan za 2020. godinu.

***PROGRAM 1004 IZGRADNJA KOMUNALNE INFRASTRUKTURE I GRAĐEVINSKIH OBJEKATA***

 Raspodijeljen je na slijedeće aktivnosti:

Tekuće aktivnosti:

1004A100001 ODRŽAVANJE GRAĐEVINSKIH OBJEKTATA - 320.000,00 kn

1004A100002 OTPLATA GLAVNICE KREDITA I KAMATA PO KREDITU - 593.370,00 kn

1004A100003 UREĐENJE IGRALIŠTA KLAUŽE - 310.000,00 kn

1004A100006 ODRŽAVANJE OBJEKTA - ŠKOLA TABORSKO - 50.000,00 kn

Ukupna planirana sredstva za 2020. godinu za tekuće aktivnosti iznose 1.273.370,00 kuna, a odnose se na tekuće i investicijsko održavanje građevinskih objekata u vlasništvu općine, te na izdatke za financijsku imovinu otplata glavnice i kamata po kreditu za Uređaj za pročišćavanje otpadnih voda.

U 2020. godini planirana su i sredstva za uređenje igrališta u Klaužama.

Kapitalne aktivnosti:

Ukupna planirana sredstva za 2020. godinu kapitalne aktivnosti iznose 8.324.000,00 kuna, a raspoređena po aktivnostima kako slijedi:

1004K100001 IZGRADNJA CESTE LUPINJAK - KLENOVEC –TABORSKO - planirana su sredstva u iznosu od 3.964.000,00 kuna (za čiju gradnju se planira iznos od 3.753.400,00 kuna z iz EU fondova (Europski poljoprivredni fonda za ruralni razvoj) te 210.600,00 kn iz planiranog prenesenog viška iz 2019. godine) .

1004K100002 KAPITALNA POMOĆ ZA IZGRADNJU NOGOSTUPA (Rampa - Klenovec, nogostup uz cestu DC229) - za navedenu aktivnost planiran iznos u 2020. godini iznosi 600.000,00 kuna.

1004K100003 IZGRADNJA VODOOPSKRBNOG SUSTAVA - za sufinanciranje navedene aktivnost planiraju se sredstva u iznosu od 30.000,00 kuna.

1004K100004 IZGRADNJA OBJEKATA I UREĐAJA KANALIZACIJE - za sufinanciranje navedene aktivnost planiraju se sredstva u iznosu od 200.000,00 kuna.

1004K100005 IZGRADNJA JAVNE RASVJETE - planirana sredstva za izgradnju nove javne rasvjete su 200.000,00 kuna i nabavku opreme odnosno Božićnih ukrasa u iznosu od 30.000,00 kn.

1004K100006 IZGRADNJA ŠPORTSKIH OBJEKATA - planiran je iznos od 1.500.000,00 kuna u 2020. godini za gradnju pomoćnih objekata uz nogometno igralište Lastine, isti iznos se predviđa i u projekciji za 2021. godinu.

1004K100007 ASFALTIRANJE NERAZVRSTANIH CESTA - planiran je iznos od 600.000,00 kn.

1004K100008 GRAĐEVINSKI OBJEKT – KINODVORANA I PLATO ISPRED KINODVORANE - planiraju se sredstva u 2020. godini za izradu projektne dokumentacije uređenja kinodvorane u iznosu od 254.000,00 kune, gdje se financiranje predviđa u iznosu od 175.000,00 kuna od Ministarstva regionalnoga razvoja i fondova Europske unije, te iznos od 79.000,00 kuna iz općih prihoda općine Hum na Sutli. Projekcijama za 2021. i 2022. godini predviđeni su troškovi realizacije projekta iz sredstava EU fondova u iznosu od 3.862.400,00 kuna.

1004K100009 GRAĐEVINSKI OBJEKTI - ZGRADA LASTINE - za navedenu aktivnost planiraju se sredstva za projektnu dokumentaciju u iznosu od 50.000,00 kuna.

1004K100010 PROMETNO RJEŠENJE CENTRA HUMA FAZA I - za aktivnost rješavanja prometnog rješenja Donjeg Huma (parkiralište, javna rasvjeta) planiraju se sredstva u iznosu od 700.000,00 kuna. U projekcijama za 2021. i 2022. godinu planira se iznos od 2.553.050,00 kuna.

1004K100011 BICIKLISTIČKA STAZA UZ SUTLANSKO JEZERO za navedenu aktivnost planiraju se u 2020. godini sredstva za početak izrade projektne dokumentacije (250.000,00 kn), dok se projekcijom za 2021. i 2022. godinu predviđa početak realizacije iz sredstva EU fondova u iznosu od 2.869.950,00 kn.

***PROGRAM 1005 SUFINANCIRANJE PREDŠKOLSKOG ODGOJA I OSNOVNO ŠKOLSTVO***

Raspodijeljen je na slijedeće aktivnosti:

1005A100001 OSNOVNO ŠKOLSTVO IZNAD STANDARDA - 250.000,00 kn

1005A100002 SUFINANCIRANJE BORAVKA DJECE U DRUGIM VRTIČIMA - 20.000,00 kn

1005A100003 SUFINANCIRANJE PREHRANE UČENIKA - 50.000,00 kn

1005A100004 IZDVOJENA VRTIČKA SKUPINA - 350.000,00 kn

1005K100001 DOGRADNJA DJEČJEG VRTIĆA BALONČICA - 50.000,00 kn

Planirana sredstva za u iznosu od 250.000,00 kuna odnose se na financiranje održavanja Osnovne škole i njezinih Područnih škola, izdvajanje za troškove Osnovnoj školi iznad standarda, plaćanje djelatnika za dnevni boravak, sufinanciranje cijene prijevoza učenika osnovnih škola, prehrane učenika slabijeg materijalnog stanja. Također su planirana sredstva u iznosu od 100.000,00 kuna za sufinanciranje dodatnog prostora u Osnovnoj školi uz pretpostavku da će KZŽ započeti sa realizacijom projekta.

Za izdvojenu vrtićku skupinu u 2020. godinu planirana su sredstva u iznosu od 300.000,00 kuna za uređenje igrališta te iznos od 50.000,00 kuna za pokriće režijskih troškova korištenja prostora.

***PROGRAM 1006 DONACIJE KULTURNE DJELATNOSTI***

Raspodijeljen je na slijedeće aktivnosti:

1006A100001 UDRUGE KULTURNIH DJELANOSTI

Ukupno planirana sredstva iznose 140.000,00 kuna, a raspodjeljuju se prema javnom pozivu za dodjelu potpora (Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“ br. 33/15)),u tu skupinu spadaju donacije KUD-u, donacije Limenoj glazbi „Straža“ i kulturne priredbe u i izvan općine.

***PROGRAM 1007 DONACIJE ŠPORTSKE DJELATNOSTI***

 Raspodijeljen je na slijedeće aktivnosti:

1007A100001 ŠPORTSKE UDRUGE

Ukupna planirana sredstva iznose 240.000,00 kuna, a raspodjeljuju se prema javnom pozivu za dodjelu potpora (Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“ br. 33/15)),u tu skupinu spadaju donacije NK „Straža“, Šahovskom klubu „Straža“, Tenis klub „Sv.Petar“, te ostale športske aktivnosti u i izvan općine.

***PROGRAM 1008 DONACIJE OSTALA DRUŠTVA I ORGANIZACIJE***

 Raspodijeljen je na slijedeće aktivnosti:

1008A100001 DRUŠTVA I ORGANIZACIJE

Planiraju se sredstva u iznosu od 190.000,00 kuna za rad udruga građana na području općine Hum na Sutli (Kuburaška društva, Glazbene udruge, Udruge umirovljenika, Lovačka udruga Udruga vinogradara i podrumara, Udruga mladih, Udruga žena, Udruga liječenih alkoholičara,…), a raspodjeljuju se prema javnom pozivu za dodjelu potpora (Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“ br. 33/15)).

Također se planiraju sredstva u iznosu od 30.000,00 kuna za donacije vjerskim zajednicama, te iznos od 30.000,00 kuna za tekuće donacije građanima - uređenje igrališta.

1008A100002 TURISTIČKA ZAJEDNICA OPĆINE HUM NA SUTLI

Planiraju se sredstva u iznosu od 90.000,00 kuna za rad Turističke zajednice i manifestacija koje se provode kroz djelovanje iste.

1008A100003 DONACIJE ŽUPANIJSKIM UDRUGAMA

Planiraju se sredstva u iznosu od 10.000,00 kuna.

1008A100004 HRVATSKA GORSKA SLUŽBA SPAŠAVANJA

Planirana su sredstva u iznosu od 4.000,00 kuna.

1008A100005 INSTITUT ZA ARHEOLOGIJU

Planirana su sredstva u iznosu od 20.000,00 kuna, kao potpora za iskapanja na lokalitetu u Klenovcu Humskom - Burg Vrbovec.

***PROGRAM 1009 OBRT I POLJOPRIVREDA***

Raspodijeljen je na slijedeće aktivnosti:

1009A100001 POTICANJE RAZVOJA POLJOPRIVREDE

1009A100002 POTICANJE RAZVOJA PODUZETNIŠTVA I RAZVOJ OBRTA

Planirana sredstva u ukupnom iznosu 130.000,00 kn, od toga 100.000,00 predviđenih sredstava odnosi se na poticaj poljoprivrednicima, a 30.000,00 kuna za subvencije obrtnicima i članarina LAG-a Sutla.

***PROGRAM 1010 SOCIJALNA ZAŠTITA***

 Raspodijeljen je na slijedeće aktivnosti:

1010A100001 ZBINJAVANJE SOCIJALNO UGROŽENIH

Planiraju se sredstva u iznosu od 201.000,00, a odnose se na pomoći socijalno ugroženim pojedincima i obiteljima u cilju poboljšanja standarda socijalno najugroženijeg dijela stanovništva putem jednokratnih novčanih pomoći osobama sa prebivalištem na području općine Hum na Sutli u situacijama kada nisu u mogućnosti djelomično ili u cijelosti zadovoljiti osnovne životne potrebe, prijenos sredstava korisnicima stalne novčane pomoći za drva za ogrjev (Sredstva KZŽ), pomoći za sufinanciranje troškova stanovanja socijalno ugroženim pojedincima.

1010A100002 OSTALE POMOĆI

Planiraju se sredstva u ukupnom iznosu od 225.000,00 kuna za potpore novorođenim Humčanima, -kama, pomoći elementarno ugroženim osobama prilikom elementarnih nepogoda, sufinanciranje prijevoza vode kućanstvima koja nisu priključena na vodoopskrbni sustav.

1010A100003 STIPENDIJE I PRIJEVOZ UČENIKA

Ukupno planirana sredstva za stipendije srednjoškolaca i studenata po socijalnom statusu, stipendije studentima po osnovi deficitarnih zanimanja, te nagrade učenicima i studentima za posebna postignuća u iznosu od 290.000,00 kuna, te planiran je iznos od 190.000,00 kuna za sufinanciranje prijevoza učenika srednjih škola.

1010A100004 PRIGODNI DAROVI ZA DJECU

Planiraju se sredstva u iznosu od 55.000,00 kuna za poklone djeci za Božić.

1010A100005 JEDNOKRATNE POMOĆI UMIROVLJENICIMA - BOŽIĆNICA

 Planiraju se sredstva u iznosu od 60.000,00 kuna za podjelu Božićnica umirovljenicima sa područja općine Hum na Sutli čija je mirovina niža od 2.400,00 kuna.

1010A100006 CRVENI KRIŽ

Sukladno odredbama Zakona o Hrvatskom Crvenom općina Hum na Sutli osigurava sredstva za rad i djelovanje Hrvatskog crvenog križa Pregrada u iznosu od 60.000,00 kuna.

1010A100007 SUFINANCIRANJE NABAVKE RADNIH BILEŽNICA OSNOVNOŠKOLCIMA

Predviđaju se sredstva za pomoć obiteljima za nabavku radih bilježnica osnovnoškolaca u iznosu od 120.000,00 kuna.

1010A10008 PROMOCIJA ZDRAVLJA I PREVENCIJA BOLESTI

Projekt financiran iz Europskog socijalnog fonda planiran je u iznosu od 381.730,00 kuna.

***PROGRAM 1011 ZAŠTITA OD POŽARA I CIVILNA ZAŠTITA***

 Raspodijeljen je na slijedeće aktivnosti:

1011A100001 SUFINANCIRANJE - VZO HUM NA SUTLI - 460.000,00 kn

1011A100002 OPREMA ZA CIVILNU ZAŠTITU - 20.000,00 kn

1011A100003 SUFINANCIRANJE JVP GRADA KRAPINE - 29.200,00 kn

1011A100004 DVD PRIŠLIN - HUM IZGRADNJA POPRATNOG OBJEKTA -200.000,00 kn

Ukupno planiran sredstva iznose 709.200,00 kn, a odnose se na financiranje Vatrogasne zajednice općine Hum na Sutli sukladno Zakonu o vatrogastvu u iznosu od 460.000,00 kuna, za financiranje Javno vatrogasne postrojbe grada Krapine prema sporazumu u iznosu od 29.200,00 kuna, te nabavku opreme za civilnu zaštitu. U 2020. godini planiraju se sredstva za pomoć u izgradnji popratnog objekta za potrebe DVD -a Prišlin – Hum.

***PROGRAM 1012 RAZVOJ ZAJEDNICE***

1012A100001 MASTER PLAN TURIZMA OPĆINA HUM NA SUTLI, DESINIĆ I ZAGORSKA SELA - 50.000,00 kn

1012A100002 PROMICANJE INTERNETSKE POVEZIVOSTI U LOKALNIM ZAJEDNICAMA - 112.500,00 kn

Predviđa se izrada projekta „Master plan turizma općina Hum na Sutli, Desinić i Zagorska Sela, kao i projekt „Program WiFi4EU“ financiran iz sredstava EU odnosno od Izvršne agencije za inovacije i mreže.

***PRORAČUNSKI KORISNIK DJEČJI VRTIĆ BALONČICA***

***PROGRAM 1013 PREDŠKOLSKI ODGOJ - DJEČJI VRTIĆ BALONČICA***

Planirana sredstva za provođenje predškolskog programa do polaska djece u osnovnu školu su u ukupnom iznosu 3.177.840,00 kuna.

Sredstva su planirana iz slijedećih izvora financiranja:

* Općina Hum na Sutli - 1.980.000,00 kuna za financiranje redovne djelatnosti~~,~~
* Prihodi od opskrbinina Dječji vrtić Balončica planirani su iznosu od 1.119.000,00 kuna,
* Prihodi iz drugih proračuna u iznosu od 41.000,00 kuna,
* Prihodi iz Državnog proračuna u iznosu od 5.440,00 kuna,
* Ostali prihodi u iznosu od 6.400,00 kuna.,
* Planirani Višak prihoda iz prethodnih godina u iznosu od 26.000,00 kn,

raspodijeljena su na slijedeće aktivnosti:

1013A100001 DJEČJI VRTIĆ BALONĆICA - PLAĆE I NAKNADE - 2.507.360,00 kn

1013A100002 TEKUĆI RASHODI - 612.100,00 kn

1013A100003 PREDŠKOLSKI ODGOJ - PREDŠKOLA - 30.440,00 kn

1013A100004 KAPITALNI IZDACI - 27.940,00 kn

***PRORAČUNSKI KORISNIK NARODNA KNJIŽNICA HUM NA SUTLI***

***PROGRAM 1014 NARODNA KNJIŽNICA HUM NA SUTLI***

Planirana sredstva za redovan rad Narodne knjižnice Hum na Sutli iznose 472.510,00 kuna.

Sredstva su planirana iz slijedećih izvora financiranja:

 - Općina Hum na Sutli - 325.000,00 za financiranje rashoda poslovanja,

 - Općina Hum na Sutli - 15.000,00 kuna za nabavu opreme i 55.000,00 za nabavu knjiga - Pomoći proračunskim korisnicima iz proračuna koji im nije nadležan u iznosu od 71.000,00 kuna.

 - Ostali prihodi u iznosu od 2.010,00 kuna,

 - Planirani Višak prihoda iz prethodnih godina u iznosu od 4.500,00 kn,

raspodijeljena su na slijedeće aktivnosti:

1014A100001 NARODNA KNJIŽNICA HUM NA SUTLI - PLAĆE I NAKNADE - 241.330,00 kn

1014A100002 NARODNA KNJIŽNICA HUM NA SUTLI -TEKUĆI RASHODI - 53.680,00 kn

1014A100003 DJELATNOST KNJIŽNICE - KNJIGE - 117.500,00 kn

1014A100004 KAPITALNI IZDACI OPREMA -15.000,00 kn

1014A100005 INTELEKTUALNE USLUGE - PROGRAMI I MANIFESTACIJE - 45.000,00 kn